উজিরপুরে বাবার সাথে গোসলে করতে গিয়ে ছেলের মৃত্যু! - Barisaltimes24 - Updated News of Barisal Available 24 X 7
উজিরপুরে বাবার সাথে গোসলে করতে গিয়ে ছেলের মৃত্যু!
স্পেশাল করেসপন্ডেন্ট৮:২৫ অপরাহ্ণ, অক্টোবর ১০, ২০১৭
Share on Facebook394Share on Twitter Share on Google+ Share via EmailShare on WhatsAppShare on Viber
বরিশালের উজিরপুর পৌর এলাকায় বাবার সাথে সন্ধ্যা নদীতে গোসল করতে গিয়ে বিপ্লব শীল (১৫) নামে এক কিশোরের পানিতে ডুবে মৃত্যু ঘটেছে। মঙ্গলবার (১০ অক্টোবর) দুপুর ২ টার দিকে পৌরসভার ৩ নং ওয়ার্ড উত্তর রাখালতলা গ্রামে এ ঘটনা ঘটে। সে ওই এলাকার সুশীল শীলের পুত্র।
নিহতর বাবা সুশীল জানিয়েছেন, তার ছেলে বিপ্লব ছোট বেলা থেকেই মানসিক ও মৃগী রোগে আক্রান্ত ছিল। ওইদিন দুপুর দেড়টার দিকে সে বিপ্লবকে নিয়ে বাড়ী সংলগ্ন সন্ধ্যা নদীতে গোসল করতে যায়। গোসলের এক পর্যায়ে সে তার ছেলে বিপ্লবকে খুঁজে না পেয়ে ডাক-চিৎকার দেয়।
পরে স্থানীয়রা এগিয়ে আসলে তাদের সহযোগীতায় অনেক খোঁজাখুঁজি করে প্রায় আধা ঘন্টা পর ডুবন্ত অবস্থায় তাকে (বিপ্লব) উদ্ধার করে তাৎক্ষনিক উপজেলা স্বাস্থ্য কমপ্লেক্সে নিয়ে আসলে কর্তব্যরত চিকিৎসক মৃত বলে ঘোষনা করেন।
সংবাদ পেয়ে উজিরপুর মডেল থানা পুলিশের উপ-পরিদর্শক (এসআই) জসিম উদ্দিন হাওলাদার নিহত’র মরদেহ উদ্ধার ও সুরতাহাল করে পরিবারের নিকট হস্তান্তর করেন। বিপ্লবের মৃত্যুতে ওই এলাকায় শোকের ছায়া নেমেছে।